# *Neringos savivaldybės tarybos nario Viganto Giedraičio ataskaita už 2021 metus*

*Vadovaudamasis Neringos savivaldybės Tarybos Reglamento 12.6 punktu, teikiu savo, kaip Tarybos nario, ataskaitą rinkėjams už 2021 metus. 2021 m. dalyvavau visuose savivaldybės Tarybos posėdžiuose. Vadovaudamasis Neringos savivaldybės Mero patvirtintu komitetų darbo grafiku, organizavau Neringos savivaldybės Tarybos Švietimo, kultūros, jaunimo ir sporto komiteto veiklą. 2021 m. įvyko visi planuoti komiteto posėdžiai ir 3 papildomi posėdžiai, kuriuose buvo išnagrinėti 102 klausimai. Metų eigoje dalyvavau organizuotuose susitikimuose su gyventojais gyvenvietėse. Dalyvavau Socialdemokratų frakcijos darbe, pasitarimuose ir posėdžiuose. Su savivaldybės gyventojais susitikinėjau ir asmeniškai, gyventojams rūpimais klausimais . Be vadovavimo Švietimo, kultūros, jaunimo ir sporto komitetui , esu savivaldybės tarybos Biudžeto , finansų ir ūkio komiteto nariu ir dalyvavau komiteto darbe. Neringos savivaldybę kartu su meru D.Jasaičiu atstovauju Klaipėdos regiono plėtros taryboje ir dalyvauju jos veikloje .*

*2021 metai svarbūs Neringai, nes 1961 m . lapkričio 15 d. buvo įsteigtas respublikinio pavaldumo miestas Neringa, taigi prieš 60 m. pusiasalis įgavo savarankiško gyvenimo teises. Ši data labai svarbi mūsų žmonėms, kurie prisimena kaip keitėsi miestas ir kurortas, kaip jie patys kūrė , gražino ; tiesė kelius, statė poilsio namus, viešbučius, mokyklas , kultūros objektus, krantines ir kitus infrastruktūros objektus . Džiaugiuosi ir didžiuojuosi neringiškiais mokytojais, gydytojais , valstybės tarnautojais, paprastais darbininkais, savo sąžiningu darbu, puoselėjančiais Neringą. Ypatingi pokyčiai įvyko per pastaruosius 30 m. Pasikeitė kurorto infrastruktūra: sutvarkyta Juodkrantės krantinė, neatpažįstamai pasikeitė švietimo įstaigos, sutvarkyta visose gyvenvietėse Geriamojo vandens gerinimo ir nuotekų valymo sistemos, pastatyti gyvenamieji būstai, tvarkoma viešoji infrastruktūra, pėsčiųjų ir dviračių takai, kurorte ypatingas dėmesys skiriamas kultūros renginiams ir jų kokybei, parengti planavimo dokumentai, strateginiai planai. 2000 metais Kuršių nerija buvo įrašyta į UNESCO kultūros paveldo sąrašą, kaip kultūrinio kraštovaizdžio objektas. Džiaugiuosi, kad likimas leido man prisidėti prie visos mūsų bendruomenės akivaizdžios kaitos.*

*Džiaugiuosi, kad jau 42 metus, nors ir kukliai , prisidedu prie Neringos puoselėjimo.*

*Parengiau foto parodą „KOPŲ PASLAPTIES BEIEŠKANT ..“skirtą Kuršių nerijos įrašymo į UNESCO pasaulio paveldo sąrašą 20 –mečiui ir UNESCO pasaulio paveldo Lietuvoje metams. Paroda 2020 m. buvo eksponuojama Raseinių Marcelijaus Martinaičio viešojoje bibliotekoje, o 2021 m. kovo 23- balandžio 14 d. Nidos bendruomenės namuose.*

*Šie metai buvo gana sudėtingi dėl COVY 19 epidemijos ir tik vienas mano vadovaujamas Švietimo, kultūros, jaunimo ir sporto komiteto posėdis vyko gyvai, visi kiti 13 vyko nuotoliniu būdu.*

*2021 m. ypatingi metai mūsų miesto kultūrai , Neringa, aukštai iškėlusi savivaldybės vėliavą, nešė „Neringos - Lietuvos kultūros sostinės“ vardą. Dalyvavome renginiuose ir džiaugėmės – kokie kūrybingi mūsų žmonės ir kiek nuostabių draugų turime.*

*Kartu su savivaldybės meru teko dalyvauti Lietuvos savivaldybių asociacijos suvažiavime, dalyvavome 2021 m. „Sporto apdovanojimuose“, LR Seime dailininko R.Kuncos darbų parodos atidaryme .*

*Geriau apie mano darbą savivaldybės Taryboje gali spręsti ir vertinti rinkėjai.*

*Savivaldybės tarybos narys Vigantas Giedraitis*